कॉलेज की परीक्षा, नकल करते पकड़ाई एक छात्रा
जशपुरनगर | जिले में सरगुजा विश्वविद्यालय के द्वारा परीक्षाएं प्रारंभ हो गई हैं। नकल रोकने के लिए विश्वविद्यालय के द्वारा उड़नदस्ता टीम गठित की गई है। जिसमें डॉ.एस कांत, प्रो. रेशमा निहारिया, डॉ. एआर पैंकरा की टीम लगातार महाविद्यालयीन परीक्षाओं पर नजर रख रहे हुए हैं।
मंगवार को शा.महाविद्यालय बगीचा में बीएससी पार्ट 1 की परीक्षा में उड़नदस्ता टीम के प्रो. रेशमा निहारिया द्वारा एक छात्रा को नकल करते हुए पकड़ा और उसके खिलाफ नकल प्रकरण दर्ज किया गया है। समन्वयक डॉ. एस कांत ने बताया कि गत वर्षों के नकल प्रकरण को देखते हुए इस बार भी विश्वविद्यालय प्रशासन द्वारा नकल रोकने के कड़े निर्देश दिए गए हैं। उनकी टीम ने लगातार जिले के सभी महाविद्यालयों में दबिश देना शुरु कर दिया है और किसी भी प्रकार के नकल करते पाए जाने पर नकल प्रकरण बनाया जाएगा।
hin_Deva hin_Deva hin_Deva